Държавен вестник, бр. 106, 2023 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  106
друг начин не съответства с изискванията 
на закона. В тези случаи икономическият 
оператор съхранява документи, които:
1. позволяват проследяване произхода 
на изделието и на веригата на доставка на 
изделието;
2. доказват извършеното уведомяване.
(4) Документите по ал. 3 се съхраняват в 
тригодишен срок от датата на уведомяването 
и при поискване се предоставят на Комисията 
за защита на потребителите.
(5) Когато икономически оператор пред­
приема действия за изземване на пуснатите 
от него на пазара електронни цигари или 
контейнери за многократно пълнене, той 
незабавно уведомява търговците на дребно, 
потребителите, както и останалите участници 
по веригата на доставка за възможността да 
бъдат върнати закупените изделия. Уведомле­
нието се поставя на видно място в търговския 
обект за продажба на дребно и съдържа:
1. подробна информация за вида на изде­
лието;
2. място, начин и срок за връщане на съ­
ответното изделие;
3. информация за начина на обезщетение 
на потребителите – заплащане или замяна.“
§ 19. В чл. 43з, ал. 3, т. 3 думата „мирис“ 
се заменя с „мирис, всякакви овкусители“.
§ 20. В чл. 43и, ал. 2 се създава т. 4:
„4. се разполага в центъра на повърхността, 
предназначена за него, като при опаковките с 
форма на паралелепипед и при всички външни 
опаковки – то е успоредно на страничния ръб 
на потребителската опаковка или на външната 
опаковка.“
§ 21. В чл. 43к се правят следните изме­
нения и допълнения:
1. В ал. 1, 2 и 4 думите „Министерството на 
икономиката“ се заменят с „Министерството 
на икономиката и индустрията“.
2. В ал. 6 накрая се добавя „и посочена в 
заявление, иск, декларация или друг документ, 
с който започва съответното производство, 
като информацията се проверява служебно“.
§ 22. В чл. 52, ал. 1 се правят следните 
допълнения:
1. В т. 1 след думите „чл. 32“ се добавя 
„ал. 1 и 3, чл.“.
2. В т. 5 след думите „31в“ се добавя „чл. 32, 
ал. 2, чл.“.
§ 23. В допълнителните разпоредби се 
правят следните изменения и допълнения:
1. В § 1:
а) точка 4в се изменя така:
„4в. „Пурета“ е вид малка пура с макси­
мално тегло три грама за къс.“;
б) създава се т. 7а:
„7а. „Нагреваемо тютюнево изделие“ е ново 
тютюнево изделие, което се нагрява, за да 
произведе емисии, съдържащи никотин и други 
химикали, които се вдишват от потребителя, 
и което, в зависимост от характеристиките си, 
е бездимно тютюнево изделие или е тютюнево 
изделие за пушене.“;
в) в т. 8 след думата „течностите“ се добавя 
„и изделията“;
г) точка 33 се изменя така:
„33. „Рекламиране“ е всяка форма на тър-
говско съобщение, което има за цел или ре­
зултат пряко или непряко популяризиране на 
тютюневи и свързани с тях изделия или на 
тяхната употреба.“;
д) в т. 34 думите „тютюнево изделие и/или 
свързано с него изделие“ се заменят с „тю­
тюн, тютюневи изделия, изделия за пушене, 
различни от тютюневи изделия, изделия за 
водна лула, несъдържащи тютюн, и изделия, 
съдържащи никотин“;
е) създава се т. 49:
„49. „Изделия, съдържащи никотин“ са из­
делия, предназначени за въвеждане на никотин 
в човешкото тяло, които не са за медицински 
цели и които:
а) не съдържат тютюн;
б) не са течности, съдържащи никотин, и
в) са съставени изцяло или частично от 
никотин на прах, отделни частици, паста, гел 
или друга форма, или комбинация от тях, 
включително предлагани и на малки порции 
в пакетчета (паучове) или порести пликчета.“
2. В § 1а се създава т. 3:
„3. Делегирана директива (ЕС) 2022/2100 
на Комисията от 29 юни 2022 г. за изменение 
на Директива 2014/40/ЕС на Европейския 
парламент и на Съвета с оглед на оттеглянето 
на определени освобождавания по отношение 
на нагреваемите тютюневи изделия (ОВ, L 
283/4 от 3 ноември 2022 г.).“
§ 24. В останалите текстове на закона 
думите „Министерството на икономиката“, 
„министърът на икономиката“ и „министъра 
на икономиката“ се заменят съответно с „Ми­
нистерството на икономиката и индустрията“, 
„министърът на икономиката и индустрията“ 
и „министъра на икономиката и индустрията“.
Преходни и заключителни разпоредби
§ 25. Тютюневите и свързаните с тях из­
делия, които са произведени или пуснати на 
пазара до влизането в сила на този закон, може 
да продължат да се предлагат и продават до 
изчерпване на количествата, но не по-късно 
от два месеца от обнародването на закона в 
„Държавен вестник“.
§ 26. Законът влиза в сила от деня на об­
народването му в „Държавен вестник“.
Законът е приет от 49-ото Народно събра­
ние на 13 декември 2023 г. и е подпечатан с 
официалния печат на Народното събрание.
Председател на Народното събрание: 
Росен Желязков
8920